《螳螂》
明代·朱之蕃

昂头双眼映林明，会出当车奋臂行。利口信难防雀啄，狂鸣端是恼蝉声。

蓬蒿满径堪孳息，榆柳成阴寄化生。静默非关能养勇，慕膻羞与蚁争衡。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。